DĖL ATRINKTŲ ŠILALĖS RAJONO KVĖDARNOS SENIŪNIJOS PROJEKTŲ FINANSAVIMO IR LĖŠŲ SKYRIMO PROJEKTAMS ĮGYVENDINTI

2021 METAIS

2021 m. rugpjūčio 10 d. Nr. DĮV-862

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, atsižvelgdamas į Nevyriausybinių organizacijų ir bendruomeninės veiklos stiprinimo 2021 metų veiksmų plano 1.1.4 priemonės „Stiprinti bendruomeninę veiklą savivaldybėse“ įgyvendinimo Šilalės rajono savivaldybėje projektų atrankos ir vertinimo komisijos, sudarytos Šilalės rajono savivaldybės administracijos direktoriaus 2021 m. liepos 20 d. įsakymu Nr. DĮV-818 „Dėl Nevyriausybinių organizacijų ir bendruomeninės veiklos stiprinimo 2021 metų veiksmų plano 1.1.4 priemonės „Stiprinti bendruomeninę veiklą savivaldybėse“ įgyvendinimo Šilalės rajono savivaldybėje projektų atrankos ir vertinimo komisijos sudarymo“, 2021 m. rugpjūčio 4 d. protokolą Nr. 1:

1. S k i r i u:
   1. Kvėdarnos bendruomenės centrui projektui „Viešosios erdvės sutvarkymas prie bendruomenės namų“ įgyvendinti 2021 m. III ketvirtyje (dekoratyvinių augalų (31 vnt.) ir prekių pirkimo išlaidoms apmokėti) 1072,00 (vieną tūkstantį septyniasdešimt du eurus) eurus;
   2. Kaimų bendruomenei „Saulietekis“ projektui „Vasaros šventės“ įgyvendinti 2021 m. III ketvirtyje (muzikantų (išskyrus koncertinę veiklą) paslaugai ir maitinimo paslaugai apmokėti) 536,00 (penki šimtus trisdešimt šešis eurus) eurus.
2. P a v e d u Kvėdarnos bendruomenės centro pirmininkui, Kaimų bendruomenės „Saulietekis“ pirmininkui ne vėliau kaip per 10 darbo dienų nuo šio įsakymo priėmimo dienos pasirašyti Valstybės biudžeto lėšų naudojimo projektui įgyvendinti pagal Nevyriausybinių organizacijų ir bendruomeninės veiklos stiprinimo 2021 metų veiksmų plano 1.1.4 priemonę „Stiprinti bendruomeninę veiklą savivaldybėse“ sutartį.
3. Į p a r e i g o j u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt), Kvėdarnos seniūnijos, Kvėdarnos bendruomenės centro, Kaimų bendruomenės „Saulietekis“ skelbimų lentose.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos arba įteikimo suinteresuotam asmeniui dienos.

Administracijos direktorius Tadas Bartkus